Coordenadas: 13°40′51″S 17°25′48″L﻿ / ﻿-13.68083, -17.43000

O **río Cuanza**, tamén grafado **Kwanza** na lingua local e, antes de 1911, *Coanza*, é o maior río de curso exclusivamente angolano.

Xeografía
---------

O río Cuanza nace en Mumbué, municipio do Chitembo, provincia de Bié, na Meseta Central de Angola.

O seu curso, de 960 km, deseña unha gran curva de norte a oeste, antes de desaugar no océano Atlántico, na barra do Cuanza, a uns 50 km ao sur ds capital, Luanda.

A súa conca hidrográfica ten unha extensión de 152 570 km² (unha superficie maior que a de Bangladesh ou o Nepal), sendo o único río plenamente navegábel, durante cerca de 258 km, desde a foz até o Dondo.

A Central de Capanda.
As centrais hidroelécticas de Cambambe, Capanda e Laúca producen gran parte da enerxía eléctrica consumida en Luanda. Ademais, os seus encoros fornecen auga para a irrigación de plantacións de cana de azucre e outros cultivos no val do Cuanza.

No seu maior afluente, o río Lucala, encóntranse as grandes Fervenzas de Calandula. Xunto da foz do río encóntrase o Parque Nacional da Quissama.

Historia
--------

O curso inferior, navegábel, do río Cuanza foi o berce do antigo reino do Ndongo, tendo tamén sido unha das vías de penetración dos portugueses en Angola no século XVI.

A Central Hidroelétrica de Capanda, entre as provincias de Malanje e Cuanza Sul, cuxa construción se iniciou en 1987 e se rematou en 2007, a cargo da compañía rusa Tekhnopromexport, cun orzamento de 4 mil millóns de US$. Pero tivo un custo adicional de máis de 400 millóns de US $ na reparación dos danos causados ​​durante a ocupación da zona pola Unión Nacional para a Independencia Total de Angola (UNITA) durante a Guerra Civil de Angola entre 1992 e 1999. A central xera enerxía utilizando catro turbinas de 130 megawatts cada unha, totalizando unha capacidade de 520 megawatts.

Fauna
-----

Encontroouse unha rica biodiversidade neste río angolano, segundo unha investigación publicada na web do *Science and Development Network*. O primeiro reconto da biodiversidade do río Cuanza encontrou até agora 50 especies de peixes. Investigadores do *National Fishing Research Institute* (Instituto Nacional de Investigación Pesqueira) e do *South African Institute for Aquatic Biodiversity* (Instituto Surafricano para a Biodiversidade Acuática) afirman que as probas xenéticas poden revelar novas especies.

Particularidades
----------------

O río dá o seu nome a dúas provincias de Angola, Cuanza Norte, na súa marxe norte, e Cuanza Sul, na marxem oposta, así como, desde 1977, á unidade monetaria nacional, o kwanza.

Galería
-------

* O río Cuanza no P. N. de Quissama.O río Cuanza no P. N. de Quissama.
* Navegación polo río Cuanza.Navegación polo río Cuanza.
* Ponte sobre o río Cuanza.Ponte sobre o río Cuanza.
* Vista desde satélite da foz do río.Vista desde satélite da foz do río.
* Foz do río Cuanza.Foz do río Cuanza.

Notas
-----

1. ↑  Baynes, Thomas Spencer, ed. (1878): *Encyclopædia Britannica*, Ninth Edition, Volume VI. páxina 81.
2. ↑  "Lei 18 de 2016 da Divisão Politico-Administrativa (Artigo 205,2)" (en portugués). Arquivado dende o orixinal o 31 de xullo de 2018. Consultado o 14 de setembro de 2018.
3. ↑  Que antes de 1975 eran coñecidas como *Fervenzas do Duque de Bragança*.
4. ↑  "Parques Naturais e Zonas Protegidas de Angola". Consultado o 14 de setembro de 2019.
5. ↑  Filipe Zau: "A génese do Reino do Ndongo" Arquivado 10 de setembro de 2019 en Wayback Machine.. *Jornal de Angola*, 5 de xaneiro de 2010. Consultado o 14 de setembro de 20119.
6. ↑  Capanda Dam Arquivado 14 de xullo de 2011 en Wayback Machine.. Consultado o 14 de setembro de 2019.
7. ↑  Fedosov, V. E. (1991). "The Capanda Hydro Development in Angola". *Plenum Publishing Corporation*. Archived from the original on 14 de xullo de 2011. Consultado o 14 de setembro de 2016.
8. ↑  "Sub-Saharan Africa news in brief: 13–25 March, 2008". *SciDev.Net* (website). Consultado o 14 de setembro de 2090.
9. ↑  Henriques, Raul Pinheiro (2013):  *Designação de unidades monetárias em português: Léxico e normalização linguística*. Lisboa: Faculdade de Letras da Universidade de Lisboa. Departamento de Linguística Geral e Românica. Consultado o 14 de setembro de 2019.
10. ↑  Theroux, Paul (30 de maio de 2013). "The Last Train to Zona Verde: Overland from Cape Town to Angola". Penguin Books Limited – vía Google Books.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Río Cuanza Modificar a ligazón no Wikidata*** |

### Bibliografía

* Baynes, Thomas Spencer, ed. (1878): *Encyclopædia Britannica*, Ninth Edition, Volume VI. p. 81.

### Outros atigos

* Bié
* Cuanza Norte
* Cuanza Sul

### Ligazóns externas

* Map of the Cuanza River basin at Water Resources eAtlas.